Grimm-mesék 19. századi magyar ponyvákon. [Ismertetés egy készülő forráskiadványról]
Domokos Mariann, tanulmány, Ethno-Lore, 2020
Az írás egy különleges forráscsoportot középpontba állító kötet munkaváltozatát ismerteti. A tervezett Grimm-mesék magyar ponyvákon [1860–1900] című szöveggyűjtemény a magyar nyelvű ponyvákon a 19. században megjelent Grimm-mesékből nyújt válogatást. A szövegközlés célja, hogy ráirányítsa a figyelmet a magyarul megjelent Grimm-mesék sajátos és többszörösen rétegzett szöveghagyományára, ezen túl pedig adatokat és szempontokat szeretne kínálni a mesei tartalmú ponyvanyomtatványok kutatásához, a Grimm-mesék magyar recepciójához valamint folklorizációjához.